— 17 — 
daler med retning SW—NE kan der neppe være tvil. 
Skuringsstriper i fjeldet har vi ikke kunnet opdage noget sted. 
Det er sandsynlig at slike snart vil forsvinde her hvor haardt 
fjeld er sjeldent og hvor frostens arbeide paa fjeldet er saa 
voldsomt. 
Enkelte av de daler som kommer ned fra Nansens Fjelde 
gjorde indtryk av at ha den for gamle bræleier karakteristiske 
U-form, men det var vanskelig at avgjøre, for bunden var helt 
fyldt med grus. 
Et par spredte iagttagelser som kan være av interesse 
bør ogsaa faa en kort omtale her. Paa lavlandet i nordost 
for den østlige del av Otto Sverdrups Fjeld passerte Knudsen 
og jeg en række eiendommelige grushauger. Disse var av¬ 
lange med længdeaksen i retningen NNE—SSW; mot NNE 
var de avrundet, mot SSW mere tilspidset, de største var 
10—15 m. lange og 4—5 m. høie. De laa allesammen paa 
rad og række fra NNW mot SSE. Deres utseende er fuld- 
stændig i overensstemmelse med beskrivelsen av de saakaldte 
drumliner, hauger som findes i bundmoræne-landskaper, og 
disse drumliner er langstrakte i isens bevægelsesretning, som 
altsaa i dette tilfælde skulde ha været SSW—NNE. Videre 
saa vi paa flere steder, særlig paa de ytterste av Vilkitskis 
Øer og paa landet vest for dem, en række volder av store, mere 
eller mindre avrundede stener, som alle laa ordnet i SW—NE. 
En virkelig typisk moræne har vi bare truffet en gang, nemlig 
i sænkningen mellem Solhøgda og Bjørnefjeld. Dens ryg 
rager omkring 30 m. op, og retningen av den er NNW—SSE. 
Ved at sammenstille alle iagttagelser er jeg kommet til, 
at Tscheluskinhalvøen repræsenterer et bundmoræne-landskap, 
og at de bræer som engang har dækket den, har bevæget sig 
i omtrentlig SW—NE. Om denne slutning er nøiagtig, faar 
tiden vise. Men at landet har været isdækket er hævet over 
enhver tvil. Vore iagttagelser stemmer fuldt overens med dem 
Nansen gjorde paa Frams reise rundt Tscheluskinhalvøen, og 
idet han stiller sine sammen med Baron Tolls, slutter han at 
en større del av det nordlige Sibirien har været dækket av 
bræer. 
Denne antagelse leverer en fuldstændig og tilfredsstil¬ 
lende forklaring paa at landet er dækket med løsmateriale, 
2 
